Ekstern høring - **Nasjonal faglig retningslinje for tverrfaglig helsekartlegging av barn i barnevernet**

Formålet med retningslinjen er å bidra til et likeverdig og forutsigbart tilbud om tverrfaglig helsekartlegging i hele landet. Anbefalingene skal bidra til at barnevernstjenestene får tilstrekkelig informasjon om barnets hjelpe- og helsebehov, og redusere risiko for utilsiktede flyttinger og brudd i plasseringen av barnet.

Tverrfaglig helsekartlegging er et tverrfaglig spesialisert andrelinjetilbud, og er underlagt det statlige barnevernet (Bufetat).  
  
Målgruppen for retningslinjen er tjenestene som har en rolle i tilbudet tverrfaglig helsekartlegging. Det vil si ledere og ansatte i kommunal barneverntjeneste, Bufetat, kommunale helse- og omsorgstjenester, fylkeskommunal tannhelsetjeneste, og spesialisthelsetjenesten.  
  
[Generell informasjon om høringen ligger på Helsedirektoratet sin høringsside.](https://www.helsedirektoratet.no/horinger/tverrfaglig-helsekartlegging-av-barn-i-barnevernet)  
  
Det er ønskelig at høringsinstansene samordner sine innspill dersom det er flere underliggende eller tilknyttede enheter som gir innspill. Dette dokumentet er en kopi av spørreskjemaet i word, som kan brukes til å planlegge/ samarbeide om tilbakemeldingene før de sendes inn via Forms.  
**Praktisk om høringsinnspill**

* Hvert svarfelt i skjemaet har plass til 4000 tegn (inkludert mellomrom).
* Hopp over spørsmål dere ikke har innspill til.
* Når du har sendt inn svaret, får du mulighet til å skrive ut eller lagre høringssvaret ditt.

**Høringsfristen er 5. desember 2023.**  
  
Kontaktinformasjon: prosjektleder Lene Abrahamsen på e-post: [Lene.Eriksen.Abrahamsen@helsedir.no.](file:///C:\Users\abrle\Downloads\Lene.Eriksen.Abrahamsen@helsedir.no)

**Informasjon om GDPR/Personvern**

**Hvor lenge vil personopplysninger bevares**

Opplysningene vil bli oppbevart i våre arkiv i tråd med arkivregelverket.  
  
**Hvilke typer personopplysninger vil bli samlet inn og brukt**  
Informasjon du oppgir som for eksempel navn, e-postadresse, telefonnummer etc.  
  
**Rettslig grunnlag for behandling av dine personopplysninger**  
Grunnlaget for behandling av personopplysninger er personvernforordningen artikkel 6 (1) e (utøve en oppgave i allmenhetens interesse). Helsedirektoratet (Hdir) og Barne-, ungdoms- og familiedirektoratet (Bufdir) ønsker å få innspill, og trenger da å behandle opplysninger om hvem som har besvart med hjemmel i https://lovdata.no/dokument/NL/lov/2018-06-15-38/gdpr/ARTIKKEL\_6#gdpr/ARTIKKEL\_6 og helse- og omsorgstjenesteloven § 12-5, spesialisthelsetjenesteloven § 7-3 og folkehelseloven § 24, barnevernsloven § 16-2, jf. Tillegg 7 til Tildelingsbrev 2021, Oppdrag 3 og Tildelingsbrev 2023, Oppdrag 41.  
  
**Hvem vil ha tilgang til dine personopplysninger**  
Helsedirektoratet og Barne-, ungdoms- og familiedirektoratet vil behandle personopplysningene. Høringsinnspill vil bli publisert på våre nettsider. Personopplysninger som er taushetsbelagt vil ikke bli publisert.  
  
**Dine individuelle rettigheter**  
Som registrert har du rettigheter. Dette kan du lese mer om i Hdir sin personvernerklæring på helsedirektoratet.no/om-oss/om-nettstedet/personvernerklaering og i Bufdir sin personvernerklæring på bufdir.no/personvernerklaring/  
  
**Vårt personvernombud**  
Du kan kontakte personvernombud dersom du har spørsmål om behandling av dine personopplysninger. Personvernombud i Helsedirektoratet kan kontaktes på følgende e-postadresse: personvernombud@helsedir.no  
  
Personvernombud i Barne-, ungdoms- og familiedirektoratet kan kontaktes på følgende e-postadresse: personvernombud@bufdir.no

**Spørsmål om høringsmottaker (obligatorisk å besvare)**

1. Jeg har lest og forstått informasjonen som er gitt over (velg ett alternativ)

* Ja
* Nei

2. Navn på høringsinstans

3. Navn på avsender

4. Epostadresse til høringsinstans/avsender

**Generelt om retningslinjen**

5. Formålet med retningslinjen er å bidra til et likeverdig og forutsigbart tilbud om tverrfaglig helsekartlegging i hele landet. Anbefalingene skal bidra til at barnevernstjenestene får tilstrekkelig informasjon om barnets hjelpe- og helsebehov, og redusere risiko for utilsiktede flyttinger og brudd i plasseringen av barnet.

Bidrar anbefalingene til oppnåelse av formålet med tverrfaglig helsekartlegging av barn i barnevernet?

6. Hvordan fremstår retningslinjen i sin helhet- er den sammenhengende og godt strukturert?

7. Er teksten i retningslinjen leservennlig?

**Brukermedvirkning**

8. I hvilken grad bidrar retningslinjen til å ivareta brukermedvirkning?

(velg et alternativ)

* I svært liten grad
* I liten grad
* I noen grad
* I stor grad
* I svært stor grad

9. Her kan du i fritekst gi dine innspill til hvordan retningslinjen bidrar til å ivareta brukermedvirkning

**Kapittel Henvisning**

10. Innspill til anbefaling: Barnevernstjenesten bør legge ved relevant informasjon om barnet når de sender henvisning om tverrfaglig helsekartlegging for barn som flyttes ut av hjemmet

**Kapittel organisering og kompetanse**

11. Innspill til anbefaling: Det tverrfaglige helsekartleggingsteamet bør ha en fast teamleder

12. Vil anbefalingen om en fast teamleder bidra til en tydeliggjøring av roller og ansvar?

13. Innspill til anbefaling: Tverrfaglig helsekartleggingsteam bør ha med en barnevernsfaglig med barnevernsfaglig mastergrad og relevant erfaring

14. Vil anbefalingen om å ha med en barnevernsfaglig med barnevernsfaglig mastergrad og relevant erfaring, bidra til en tydeliggjøring av roller og ansvar?

15. Innspill til anbefaling: Tverrfaglig helsekartleggingsteam bør ha med lege som er spesialist i barnesykdommer og tilleggskompetanse i sosialpediatri

16. Vil anbefalingen om å ha med lege som er spesialist i barnesykdommer og som har tilleggskompetanse i sosialpediatri, bidra til en tydeliggjøring av roller og ansvar?

17. Innspill til anbefaling: Tverrfaglig helsekartleggingsteam bør ha med psykologspesialist(er) med spesialisering i barne- og ungdomspsykologi

18. Vil anbefalingen om å ha med psykologspesialist(er) med spesialisering i barne- og ungdomspsykologi bidra til en tydeliggjøring av roller og ansvar?

**Kapittel Kartlegging**

19. Innspill til anbefaling: Den barnevernsfaglige bør kartlegge barnets hjelpebehov i barnets hverdag som en del av tverrfaglig helsekartlegging

20. Vil anbefalingen om at den barnevernsfaglige bør kartlegge barnets hjelpebehov i barnets hverdag som en del av tverrfaglig helsekartlegging, bidra til en tydeliggjøring av gjennomføring av selve kartleggingen?

21. Innspill til anbefaling: Barnelegens undersøkelse bør gjennomføres som en begrenset sosialpediatrisk helseundersøkelse som del av den tverrfaglige helsekartleggingen

22. Vil anbefalingen om at barnelegens undersøkelse bør gjennomføres som en begrenset sosialpediatrisk helseundersøkelse, bidra til en tydeliggjøring av gjennomføring av selve kartleggingen?

23. Innspill til anbefaling: Psykologspesialistene bør kartlegge barnets psykiske helse og hjelpebehov som del av den tverrfaglige helsekartleggingen

24. Vil anbefalingen om at psykologspesialistene bør kartlegge barnets psykiske helse og hjelpebehov som del av den tverrfaglige helsekartleggingen, bidra til en tydeliggjøring av gjennomføring av selve kartleggingen?

**Kapittel om rapport og oppfølging**

25. Innspill til anbefaling: Tverrfaglig helsekartleggingsteam bør utarbeide én felles skriftlig rapport, uten fagterminologi, til barnevernstjenesten

26. Vil anbefalingen om en felles skriftlig rapport bidra til en tydeliggjøring av utforming av rapport og tilbakemelding?

**Kapittel om metode og prosess**

27. Innspill til metode og prosess

**Innføring og gjennomføring**

28. Hva er de viktigste forutsetningene og implementeringstiltakene for innføring og gjennomføring av retningslinjen?